Divina largitate sancitum est ut de rebus transitoriis æterna valeat merces promereri, juxta illud: «Redemptio viri divitiæ animæ ejus.» Quapropter, in Christi nomine, ego Argrim et uxor mea Eldegardis, venturi judicii examen precaventes, presentisque seculi crebrescentes ruinas pertimescentes, divina pietate compuncti, pro nostrorum remissione peccatorum et genitorum vel infantium, seu domni Argrim, condam episcopi, videlicet avunculi mei, et omnium parentum nostrorum atque omnium fidelium christianorum, donamus aliquid de rebus [juris] nostræ proprietatis Deo et sanctis apostolis ejus Petro et Paulo, in monasterio et villa Cluniaco, ubi domnus Hemardus abba preesse videtur, hoc est ecclesia in honore beatissime Virginis Marie, Dei genitricis, dicata, cum omni suo presbiteratu et parrochia vel decimis ad ipsa jure pertinentibus, una cum terris, vineis, pratis, curtilis, mancipiis, vel quicquid ad ipsam æcclesiam pertinet, totum ad integrum donamus atque transfundimus. Si quis forte (quod absit!), aliquam calumniam contra hanc auctoritatem inferre temptaverit, nullatenus vindicet, sed in primis iram omnipotentis Dei incurrat, omniumque sanctorum offensam, cunctisque subjaceat maledictionibus quæ continentur in libris utriusque Testamenti, auferatque Deus partem illius de terra viventium, et deleat nomen ejus de libro vitæ, et insuper componat illis cui litem intulerit tantum et aliud tantum quantum predicte res cum ecclesia meliorate valuerint, et inantea firma permaneat et stabilis, cum stipulatione subnixa. Est sita ipsa ecclesia in comitatu Lugdunense, in villa et agro que dicitur Farenx; ipsam cum suis omnibus, sicut superius diximus, Deo et sanctis apostolis ejus concedimus, et faciant quicquid voluerint. S. Argrim, S. Eldegardis, uxoris ejus, qui hanc donationem fieri et firmare rogaverunt. S. Arsindis, filiæ ipsorum. S. Grimardi. S. Fredeloni. S. Ansherico. S. Argri. S. Nivardi. S. Amalgaudi. S. Leotardi comitis. S. Maioli vicecomitis. S. Sobonis. S. Tedonis. S. Custabulo. S. Madalberto. Actum per manum Clementis levite, VIIII kalend. aprilis, anno VIto regnante Conrado rege.